CELEX: 62015CA0448
Language: hr
Date: 2017-03-08 00:00:00
Title: Predmet C-448/15: Presuda Suda (peto vijeće) od 8. ožujka 2017. (zahtjev za prethodnu odluku koji je uputio Hof van beroep te Brussel – Belgija) – Belgische Staat protiv Wereldhave Belgium Comm. VA, Wereldhave International NV, Wereldhave NV (Zahtjev za prethodnu odluku — Matična društva i društva kćeri sa sjedištima u različitim državama članicama — Zajednički sustav oporezivanja koji se primjenjuje — Porez na dobit — Direktiva 90/435/EEZ — Područje primjene — Članak 2. točka (c) — Društvo koje podliježe porezu bez mogućnosti izbora i bez mogućnosti da bude izuzeto — Oporezivanje po nultoj stopi)

8.5.2017   
            
            
               HR
            
            
               Službeni list Europske unije
            
            
               C 144/8
            
         Presuda Suda (peto vijeće) od 8. ožujka 2017. (zahtjev za prethodnu odluku koji je uputio Hof van beroep te Brussel – Belgija) – Belgische Staat protiv Wereldhave Belgium Comm. VA, Wereldhave International NV, Wereldhave NV
   (Predmet C-448/15) (1)
   
   ((Zahtjev za prethodnu odluku - Matična društva i društva kćeri sa sjedištima u različitim državama članicama - Zajednički sustav oporezivanja koji se primjenjuje - Porez na dobit - Direktiva 90/435/EEZ - Područje primjene - Članak 2. točka (c) - Društvo koje podliježe porezu bez mogućnosti izbora i bez mogućnosti da bude izuzeto - Oporezivanje po nultoj stopi))
   (2017/C 144/09)
   Jezik postupka: nizozemski
   
      Sud koji je uputio zahtjev
   
   Hof van beroep te Brussel
   
      Stranke glavnog postupka
   
   
      Tužitelj: Belgische Staat
   
      Tuženik: Wereldhave Belgium Comm. VA, Wereldhave International NV, Wereldhave NV
   
      Izreka
   
   Direktivu Vijeća 90/435/EEZ od 23. srpnja 1990. o zajedničkom sustavu oporezivanja koji se primjenjuje na matična društva i društva kćeri različitih država članica treba tumačiti na način da se njezinu članku 5. stavku 1. ne protivi propis države članice na temelju kojeg se porez po odbitku na prihode od kapitala obračunava na dividende koje društvo kći sa sjedištem u toj državi članici isplaćuje poreznom subjektu za zajednička ulaganja sa sjedištem u drugoj državi članici koji podliježe porezu na dobit po nultoj stopi pod uvjetom da je svoju cjelokupnu dobit isplatio svojim dioničarima, s obzirom na to da takav subjekt ne predstavlja „trgovačko društvo države članice” u smislu te direktive.
   
      (1)  SL C 363, 3. 11. 2015.